У кожнага чалавека ёсць свая запаветная мара, а каб яна збылася, трэба прыкладваць не толькі намаганні, але і мець вялікае жаданне. Аб стварэнні казацкага калектыву марыў берасцеец Аляксандр Чарнушыч – тагачасны студэнт Беларускага дзяржаўнага ўніверсітэта культуры і мастацтваў, які вучыўся па спецыяльнасці “народная творчасць (харавая музыка народная)”. Да слова, у хлопца за плячыма ўжо былі музычная школа і Брэсцкі дзяржаўны музычны каледж імя Рыгора Шырмы, дзе ён асвойваў ігру на баяне і вучыўся майстэрству дырыжора народнага хору.